Dan Dejligbjerg er folkeskolelærer og arbejder hjemmefra. Han mener ikke, det er optimalt at arbejde hjemme i villaen i Hasseris, hvor der også er børn at tage hensyn til. - Det er underligt, siger han, mens han forbereder videosessions til en 9. klasse, der skal til eksamen i år. Folkeskolelæreren er langt fra tilfreds med fjernundervisning, som læringsmetode. - Der er meget, der går tabt, og samtidig kan ingen forvente, at forældres arbejdsindsats er effektiv, når der samtidig er børn i hjemmet, som man også skal  tage hensyn til, siger Dan Dejligbjerg. Han og hustruen Tabita Dejligbjerg er begge folkeskolelærere, og parret har børnene Clement på otte år og Daimi på fire år. Børnene er også hjemme fra skole. - Vi kan slet ikke arbejde på fuld tryk, siger Dan Dejligbjerg. Sønnen på otte år skal også undervises, og om undervisning med far og mor må man ikke forvente for meget, mener han. - Det er ikke optimalt - slet ikke. Vi gør det efter bedste beskub, siger han.

Opsummering:
Man kan ikke arbejde på fuld tryk, når man arbejder hjemmefra med børn omkring sig 24-7, mener folkeskolelærer.